Διερεύνηση της χρήσης της διπλής αντιαιμοπεταλειακής αγωγής σε ασθενείς με στεφανιαία νόσο που υποβήθησαν σε αγγειοπλαστική, ως προς την συμμόρφωση των ασθενών και την εμφάνιση επιπλοκών
Authors: Τρανταλής Γεώργιος 
Published: September 2021

Τα καρδιαγγειακά νοσήματα είναι η πρώτη αιτία θανάτου, στις δυτικές κοινωνίες και αποτελούν πλέον το μεγαλύτερο πρόβλημα για την δημόσια υγεία. Ο καρδιαγγειακός θάνατος ανέρχεται σε περισσότερους από 2.000.000 ετησίως στην Ευρωπαϊκή ένωση. Οι άνδρες υπερτερούν στη συχνότητα εμφάνισης της καρδιαγγειακής νόσου μέχρι περίπου την ηλικία των 70 ετών. Τα διαφορετικά επίπεδα κινδύνου των ασθε¬νών με ΟΣΣ δημιουργούν δυσκολίες στην ομοιόμορφη θεραπευτική τους αντιμετώπιση. Έτσι, οι θεραπευτικές παρεμβάσεις στον εκάστοτε ασθε¬νή θα πρέπει να καθοδηγούνται με βάση τον λεγό-μενο ισχαιμικό κίνδυνο του ασθενούς αυτού, δηλα¬δή τον κίνδυνο που διατρέχει να εμφανίσει ανε¬πιθύμητα καρδιαγγειακά συμβάματα (θάνατο, ΕΜ, επανέμφραγμα). Ταυτόχρονα, θα πρέπει να συνεκτιμάται στους ασθενείς αυτούς είναι και ο αιμορραγικός κίνδυνος, λόγω της συχνά χορηγούμενης έντονης αντιθρομβωτικής αγωγής. Σκοπός: Ο σκοπός της εργασίας ήταν να μελετηθούν τα ισχαιμικά προγνωστικά scores GRACE και CHA2DS2-VASc, καθώς και τα αιμορραγικά προγνωστικά scores HAS-BLED και CRUSADE, σε ασθενείς οι οποίοι υποβλήθησαν σε αγγειοπλαστική, για την ανάδειξη αυτού που καλύτερα προβλέπει τον ισχαιμικό και αιμορραγικό κίνδυνο, και την συμμόρφωση τους στην χρήση της διπλής αντιαιμοπεταλειακής αγωγής και της εμφάνισης επιπλοκών. Αποτελέσματα: Οι ασθενείς που έλαβαν μέρος στην μελέτη ήταν συνολικά 667 με μέση ηλικία 61±11ετών και μελετήθησαν παρακολουθήθηκαν για χρονικό διαστημα 2 ετών. Έγινε σύγκριση του GRACE score στην προβλεπόμενη επίπτωση του στην 3ετία και του CHA2DS2-VASc score, το οποίο προβλέπει την ετήσια πιθανότητα εμφάνισης ισχαιμικού. Είναι η πρώτη φορά που γίνεται η σύγκριση των δύο scores σε ομάδα ασθενών με στεφανιαία νόσο. Στον συγκεκριμένο περιορισμένο πληθυσμό της μελέτης (n=667), το CHA2DS2-VASc score κατάφερε να δείξει οριακά καλύτερη ικανότητα πρόβλεψης των μελλοντικών ισχαιμικών, με Area Under the Curve (AUC) 0,624 vs 0,608 του GRACE score. Αντίθετα η προβλεπτική ικανότητα των αιμορραγικών scores δεν μπόρεσε να αναδειχθεί στο δείγμα των ασθενών, λόγω του αριθμού του δείγματος, αλλά και του περιορισμένου αριθμού των αιμορραγιών που συνέβησαν (CRUCADE vs HAS-BLED: AUC= 0,526 και για τα δύο). Η συμμόρφωση των ασθενών στην DAPT για τουλάχιστον ένα έτος ήταν 79%, με κύρια αιτία διακοπής την οικονομική κρίση και τις αιμορραγίες. Όσον αφορά στην συσχέτιση της εμφάνισης των διαφόρων επιπλοκών με το μορφωτικό επίπεδο των ασθενών, φάνηκε πως υπήρξε μία μικρή τάση για περισσότερες αιμορραγίες στους ασθενείς που είχαν τριτοβάθμια εκπαίδευση σε σχέση με αυτούς της δευτεροβάθμιας (10% vs 5,2%, p=0,102). Η πρώτη πληθυσμιακή ομάδα είχε και μία τάση για συχνότερη εμφάνιση MACCE (12% vs 6,9%, p=0,128).Συμπεράσματα: Στον συγκεκριμένο πληθυσμό της εργασίας, το CHA2DS2-VASc score κατάφερε να εμφανίσει οριακά μεγαλύτερη προβλεπτική αξία στην ανάδειξη των μελλοντικών ισχαιμικών (MACCE), σε σχέση με το GRACE score (την προβλεπόμενη επίπτωση του στην 3ετία) (σε ασθενείς με αγγειοπλαστική). Αντίθετα, τα αιμορραγικά scores κινδύνου CRUSADE και HAS-BLED, δεν κατάφεραν να προβλέψουν τις παρατηρηθείσες αιμορραγίες, λόγω του μικρού αριθμού αυτών. Τέλος, η οικονομική κρίση, διαδραμάτισε σημαντικό ρόλο στην διακοπή της διπλής ανιτιαιμοπεταλειακής αγωγής προ του έτους.